CELEX: 32007R0243
Language: hu
Date: 2007-03-06 00:00:00
Title: A Bizottság 243/2007/EK rendelete ( 2007. március 6. ) a 3-fitáz (Natuphos) takarmány-adalékanyagként való engedélyezéséről (EGT vonatkozású szöveg)

13.3.2007   
            
            
               HU
            
            
               Az Európai Unió Hivatalos Lapja
            
            
               L 73/4
            
         
      A BIZOTTSÁG 243/2007/EK RENDELETE
   
   (2007. március 6.)
   a 3-fitáz (Natuphos) takarmány-adalékanyagként való engedélyezéséről
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről és az engedély odaítélésének alapjáról, illetve a kapcsolódó eljárásokról.
            
         
               (2)
            
            
               Az 1831/2003/EK rendelet 7. cikkével összhangban engedély iránti kérelmet nyújtottak be a mellékletben szereplő készítményre vonatkozóan. A kérelemhez mellékelték az említett rendelet 7. cikkének (3) bekezdésében előírt adatokat és dokumentumokat.
            
         
               (3)
            
            
               A kérelem az „állattenyésztésben alkalmazott adalékanyagok” adalékanyag-kategóriába sorolt, az Aspergillus niger-ből (CBS 101.672) előállított 3-fitáz enzimkészítmény engedélyezésére vonatkozik, melyet elválasztott malacok, hízósertések és hízócsirkék esetében alkalmaznak.
            
         
               (4)
            
            
               Az Európai Élelmiszer-biztonsági Hatóság (a továbbiakban: Hatóság) 2006. június 15-i és 2006. május 17-i véleményében (2) arra a következtetésre jutott, hogy az Aspergillus niger-ből (CBS 101.672) előállított 3-fitáz nincs káros hatással az állatok és az ember egészségére vagy a környezetre. Arra a következtetésre jutott továbbá, hogy az Aspergillus niger-ből (CBS 101.672) előállított 3-fitáz enzimkészítmény nem jelent egyéb olyan kockázatot, mely – az 1831/2003/EK rendelet 5. cikkének (2) bekezdése értelmében – kizárná az engedélyezést. A Hatóság javasolja véleményében a felhasználók biztonsága érdekében a megfelelő intézkedések bevezetését. Úgy véli, nincs szükség a forgalomba hozatalt követően különleges nyomonkövetési követelményekre. E vélemény ellenőrzi az 1831/2003/EK rendelettel létrehozott közösségi referencialaboratórium által benyújtott, a takarmányban lévő takarmány-adalékanyag vizsgálati módszeréről szóló jelentést is. A készítmény vizsgálata azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően az említett készítmény használatát az e rendelet mellékletében meghatározottak szerint engedélyezni kell.
            
         
               (5)
            
            
               Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A mellékletben meghatározott, az „állattenyésztésben alkalmazott adalékanyagok” adalékanyag-kategóriába és az „emészthetőséget fokozó anyagok” funkcionális csoportba tartozó készítmény takarmány-adalékanyagként való használatát a mellékletben meghatározott feltételek mellett engedélyezik.
   2. cikk
   Ez a rendelet az Európai Unió Hivatalos Lapjában történő kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. március 6-án.
      
         
            a Bizottság részéről
         
         Markos KYPRIANOU
         
            a Bizottság tagja
         
      
   
   
      (1)  HL L 268., 2003.10.18., 29 o. A 378/2005/EK bizottsági rendelettel (HL L 59., 2005.3.5., 8. o.) módosított rendelet.
   
      (2)  A takarmányban használt adalékanyagokkal és termékekkel vagy anyagokkal foglalkozó tudományos testületnek és a géntechnológiával módosított szervezetekkel foglalkozó tudományos testületnek az Aspergillus niger-ből előállított Natuphos® (3-fitáz) enzimkészítmény biztonságosságáról és hatékonyságáról szóló szakvéleménye. A FEEDAP testület 2006. június 15-én fogadta el, a GMO testület pedig 2006. május 17-én. EFSA Lap (2006) 369., 1–19. o.
   
      MELLÉKLET
      
                  Az adalékanyag azonosító száma
               
               
                  Az engedély jogosultjának neve
               
               
                  Adalékanyag (Kereskedelmi név)
               
               
                  Összetétel, kémiai képlet, leírás, vizsgálati módszer
               
               
                  Állatfaj vagy -kategória
               
               
                  Maximális életkor
               
               
                  Minimális tartalom
               
               
                  Maximális tartalom
               
               
                  Egyéb rendelkezések
               
               
                  Az engedélyezési időszak lejárta
               
            
                  12 %-os nedvességtartalmú teljes értékű takarmány aktivitásegysége/kg
               
            
                  
                     Az állattenyésztésben alkalmazott adalékanyagok kategóriája. Funkcionális csoport: emészthetőséget fokozó anyagok.
                  
               
            
                  4a 1600
               
               
                  BASF Aktiengesellschaft
               
               
                  3-fitáz
                  EC 3.1.3.8
                  (Natuphos 5 000 G
                  Natuphos 5 000 L
                  Natuphos 10 000 G
                  Natuphos 10 000 L)
               
               
                  
                     Az adalékanyag összetétele
                  
                  3-fitáz,
                  
                     Aspergillus niger-ből előállítva (CBS 101.672)
                  melynek legkisebb aktivitása:
                  Szilárd formában: 5 000 FTU/g
                  Folyékony formában: 5 000 FTU/ml
                  
                     A hatóanyag jellemzése:
                  
                  3-fitáz,
                  
                     Aspergillus niger-ből előállítva (CBS 101.672)
                  
                     Vizsgálati módszer
                      (1)
                  
                  Kolorimetriás módszer, az enzim által felszabadított szervetlen foszfát mérésére.
               
               
                  Malacok (elválasztott)
               
               
                  —
               
               
                  500 FTU
               
               
                   
               
               
                  
                              1.
                           
                           
                              Az adalékanyag és az előkeverék használati utasításában fel kell tüntetni a tárolási hőmérsékletet, az eltarthatóság időtartamát és a pelletálási stabilitást.
                           
                        
                              2.
                           
                           
                              Maximum 35 kg-os elválasztott malacok esetében való alkalmazásra.
                           
                        
                              3.
                           
                           
                              Ajánlott adagolás a teljes értékű takarmány minden kilogrammjában: 500 FTU.
                           
                        
                              4.
                           
                           
                              Több mint 0,23 % fitin-kötésben lévő foszfort tartalmazó takarmányban való alkalmazásra.
                           
                        
               
                  2017.4.2.
               
            
                  Hízósertések
               
               
                   
               
               
                  280 FTU
               
               
                   
               
               
                  
                              1.
                           
                           
                              Az adalékanyag és az előkeverék használati utasításában fel kell tüntetni az eltarthatóság időtartamát és a pelletálási stabilitást.
                           
                        
                              2.
                           
                           
                              Ajánlott adagolás a teljes értékű takarmány minden kilogrammjában: 400–500 FTU.
                           
                        
                              3.
                           
                           
                              Több mint 0,23 % fitin-kötésben lévő foszfort tartalmazó takarmányban való alkalmazásra.
                           
                        
            
                  Hízócsirkék
               
               
                  —
               
               
                  375 FTU
               
               
                   
               
               
                  
                              1.
                           
                           
                              Az adalékanyag és az előkeverék használati utasításában fel kell tüntetni a tárolási hőmérsékletet, az eltarthatóság időtartamát és a pelletálási stabilitást.
                           
                        
                              2.
                           
                           
                              Ajánlott adagolás a teljes értékű takarmány minden kilogrammjában: 500–700 FTU.
                           
                        
                              3.
                           
                           
                              Több mint 0,23 % fitin-kötésben lévő foszfort tartalmazó takarmányban való alkalmazásra.
                           
                        
            
         (1)  További részletek a vizsgálati módszerekről a közösségi referencialaboratórium alábbi honlapján tekinthetők meg: www.irmm.jrc.be/html/crlfaa/